**Harta Nagyközség Önkormányzat Képviselő-testületének**

**16/2018.(XI.26.) számú rendelete**

**a természetben nyújtott szociális célú tűzifa támogatás jogosultsági feltételeiről**

Harta Nagyközség Önkormányzatának Képviselő-testülete a szociális igazgatásról és a szociális ellátásokról szóló 1993. évi III. törvény 26.§-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8.a pontjában meghatározott feladatkörében eljárva Harta Nagyközség Önkormányzata Pénzügyi-gazdasági, településfejlesztési és ügyrendi bizottsága véleményének kikérésével, a következőket rendeli el:

1.§

Harta Nagyközség Önkormányzata (a továbbiakban: Önkormányzat) természetbeni szociális ellátás formájában nyújtott rendkívüli települési támogatásként (tüzelőanyag-támogatás) a belügyminiszter által a települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló pályázat feltételeinek figyelembevételével szociális célú tűzifát biztosít az arra rászorultaknak. A támogatás forrása az Önkormányzat részére a belügyminiszter 2018. szeptember 28-i miniszteri döntése, és a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás nyújtásáról szóló 1152/2018.(III.27.) Korm. határozatában hozott döntése által megítélt támogatás, továbbá az Önkormányzat költségvetését terhelő önerő, valamint szállítási költség.

2. §

(1) Tüzelőanyag-támogatásra az a tűzifával fűtő hartai lakos jogosult, aki a szociális igazgatásról és szociális ellátásokról szóló törvény szerinti

a.) aktív korúak ellátására, vagy

b.) időskorúak járadékára, vagy

c.) tekintet nélkül annak természetbeni vagy pénzbeli formában történő nyújtására – rendszeresen folyósított települési támogatásra jogosult, vagy

d.) akinek családjában a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelnek.

(2) Különös méltánylást érdemlő esetben, így különösen életveszély, a háztartás fűtésének teljes körű megoldatlansága esetén a jegyző által elvégzett környezettanulmány alapján az (1) bekezdésben meghatározott feltételeknek meg nem felelő rászorult is jogosult a támogatásra.

(3) A beérkezett kérelmek és a tüzelőanyag-támogatásra fordítható pénzügyi forrás figyelembevételével támogatásban részesíthető az a tűzifával fűtő hartai lakos is,

a.) aki egyedül él és jövedelme nem haladja meg a mindenkori öregségi nyugdíj legkisebb összegének 400 %-át (114.000,- Ft),

b.) akinek családjában az egy főre jutó jövedelme nem haladja meg az öregségi nyugdíj legkisebb összegének 300%-át (85.500,- Ft)

(4) Egy háztartásból csak egy személy jogosult a támogatásra.

3.§

(1)  A támogatás iránti igényeket az e rendelet melléklete szerinti kérelem-nyomtatványon 2019. január 14-től 2019. január 25. napjáig lehet benyújtani.

(2)  A támogatás összegét a beérkezett kérelmek és a tüzelőanyag-támogatásra fordítható pénzügyi forrás figyelembevételével kell megállapítani egyenlő mértékben, de háztartásonként legfeljebb 5 m3 mennyiségben.

(3) A támogatásban részesülőktől az önkormányzat ellenszolgáltatást nem kér.

4.§

Az itt nem szabályozott kérdésekben az egyes szociális ellátások és szociális szolgáltatások helyi szabályairól szóló 7/2015. (II.27.) önkormányzati rendelet és a szociális igazgatásról és a szociális ellátásokról szóló 1993. évi III. törvény, illetve a végrehajtására kiadott egyéb rendeletek rendelkezéseit kell alkalmazni.

5.§

A rendelet 2019. január 1-jén lép hatályba és 2019. április 30-án hatályát veszti.

Dollenstein László dr. Fodor-Rácz Szilvia

polgármester jegyző

Záradék: Kihirdetve: Harta, 2018. november 26.

dr. Fodor-Rácz Szilvia

jegyző

Melléklet

**Harta Nagyközség Önkormányzata**

**Harta Templom u. 68.**

**Tel: 78/507-070 Fax: 78/507-079**

**KÉRELEM**

**természetben nyújtott szociális tűzifa támogatásra**

………………………………………………….………… ( sz.h: ……………………………..

sz.i:……………………an:…………………….…….………………TAJ: …………………… )

Harta, …………………………………………utca ………. szám alatti lakos kérem, hogy

természetben nyújtott szociális célú tűzifa támogatásban részesíteni szíveskedjenek.

**Tüzelőanyag-támogatásra**  **jogosult**, aki

a.) aktív korúak ellátására, vagy

b.) időskorúak járadékára, vagy

c.) rendszeresen folyósított települési támogatásra jogosult, vagy

d.)akinek családjában halmozottan hátrányos helyzetű gyermeket nevelnek.

**Támogatásban részesíthető:**

1. aki egyedül él és jövedelme nem haladja meg a mindenkori öregségi nyugdíj legkisebb

összegének 400 %-át (114.000,- Ft),

1. akinek családjában az egy főre jutó jövedelme nem haladja meg az öregségi nyugdíj

legkisebb összegének 300%-át ( 85.500,- Ft)

**Különös méltánylást érdemlő eset**

A családban élők személyi adatai:

Név szül.hely, idő anyja neve megjegyzés

|  |  |  |  |
| --- | --- | --- | --- |
|  |  |  |  |
|  |  |  |  |

Büntetőjogi felelősségem tudatában kijelentem, hogy háztartásomban kizárólag tűzifával fűtök és egyben hozzájárulok a tűzifával való fűtés valódiságának ellenőrzéséhez.

A kérelem kötelező melléklete:

* jogosultságot megállapító határozat vagy
* a kérelem benyújtását megelőző hónap jövedelemigazolása

Harta, ………………….. …………………

……………………………………..

kérelmező